Jakub Wujek

Jokūbas Vujekas (; 1541 m., Vongrovecas, Lenkija – 1597 m. liepos 27 d., Krokuva) – Lenkijos katalikų dvasininkas, jėzuitas, Vilniaus universiteto rektorius, Biblijos į lenkų kalbą vertėjas, religinių tekstų autorius.Juzef Šostakovski, Jakub Wujek, Visuotinė lietuvių enciklopedija, 2018-07-10. Nuoroda tikrinta 2022-05-26.

 Biografija 
1562–1564 m. Vienoje studijavo filosofiją, matematiką ir graikų kalbą. 1565 m. įstojo į jėzuitų ordiną. Romoje studijavo teologiją (1565–1567 m.).

Nuo 1568 m. dėstė Pultuske, 1571–1578 m. jėzuitų kolegijos Poznanėje rektorius, po to kolegijos Vilniuje rektorius (1578–1579 m.), vėliau Klauzenburge (1579–1584 m.) ir Krokuvoje (1589–1592 m.).

Kūnas palaidotas Šv. Barboros katalikų bažnyčioje Krokuvoje.

 Literatūrinė veikla 
Rašė pamokslus, išleistus rinkiniuose „Postilla Catholica tho iesth, Kazania nakożdą Niedzielę, y na kożde święto przez cały rok…“ (Krokuva, 1573), „Postilla mnieysza“ (Poznanė, 1579), kitus religinius kūrinius – „O Kosciele Pana Chrystusowym prawdziwym“ (Poznanė, 1580), „Apologia Tho iesth, Obrona Postylle Katholiczney…“, (Krokuva, 1584).

Vertė Bibliją („Nowy Testament“, Krokuva, 1593; 1594; „Psałterz Dawidow“, Krokuva, 1594; „Biblia“, Krokuva, 1599; „Ewangelie na niedziele y wszystkie święta które w kościele katholickim według Rzymskiego porządku przez cały rok czytaią“, Vilnius, 1643).

 Išnašos 

 Literatūra 
 Lietuvių dvasininkai kūrėjai. Kūriniai. Gyvenimai. Vilnius, 2000. P. 718.

Kategorija:Lenkijos rašytojai
Kategorija:Vilniaus universiteto rektoriai
Kategorija:Lenkijos vertėjai